 ஒரு மரம் இரண்டு பாளை, ஒன்று நுங்கு; ஒன்று கள்; அறிவுடன் பார்க்கும் போது அதுவும் கள்ளே; இதுவும் கள்ளே.  ஒரு மரம் தோப்பு ஆகுமா?  ஒரு மனப்படு: ஓதுவார்க்கு உதவு.  ஒரு மிளகுக்கு ஆற்றைக் கட்டி இறைத்த செட்டி.  ஒரு மிளகும் நாலு உப்பும் போதும்.  ஒரு மிளகைப் போட்டு விட்டுப் பொதி மிளகு என்னது என்றாற்போல.  ஒரு முத்தும் கண்டறியாதவனைச் சொரிமுத்துப் பிள்ளை என்றானாம்.  ஒரு முருங்கையும் ஓர் எருமையும் உண்டானால் வருகிற விருந்துக்கு மனம் களிக்கச் செய்வேன்.